
ĮVADAS 


Meldinė nendrinukė (/ot. Acrocephalus paludicola) 
yra vienas rečiausių migruojančių paukščių giesmininkų 
ne tik Lietuvoje, bet ir visoje Europoje. Grėsmė išnykti 
šiai rūšiai šiandien yra realesnė nei bet kada anksčiau, 
todėl labai svarbus greta gyvenančių Žmonių rūpestis šio 
paukščio likimu. Meldinė nendrinukė nėra atsiskyrėlė, 
vengianti vietų, kuriose lankosi žmogus. Ji mielai ren- 
kasi tas šlapias pievas ar žemapelkes, kuriose jaučiama 
rūpestinga ūkininko ranka, — vešli žolė kasmet šienaujama, 
todėl buveinė išlieka atvira ir neapauga krūmais ar 
nendrėmis. Meldinės nendrinukės vengia apleistų, keletą 
metų nešienautų arba pernelyg intensyviai (kelis kartus 
per metus) šienaujamų ir ganomų pievų. Todėl šių paukščių 
apsauga siejama su aplinkai palankaus ūkininkavimo praktika. 

Štai dauguma Šyšos polderio (Šilutės r.) ūkininkų 
pritarė aplinkosaugininkų iniciatyvai 2012 m. atidėti pievų 
šienavimą iki liepos mėnesio, t. y. palaukti, kol paukščiai 
užaugins pirmąją jauniklių vadą. Šis apsisprendimas 
padėjo polderyje išsaugoti net trečdaliu daugiau paukščių 
jauniklių. 2011 m. pradėti buveinių atkūrimo darbai 
Tulkiaragės polderyje (Šilutės r.), 0 2012 m. — pamario 
Tyrų pievose (Klaipėdos r.). Šios veiklos tikslas — atkurti 
buveines (apie 850 ha), tinkamas perėti meldinėms 





nendrinukėms ir kitiems šlapių pievų paukščiams. 

Šis leidinys skirtas Jums, Nemuno deltos ūkininkai, 
tačiau tikimės, kad jis pasieks ir kitus šio krašto gyvento- 
jus, 0 gal net ir svečius. Jame rasite žinių apie Jūsų Žemės 
gamtinius ypatumus, vertybes ir jų apsaugą, senąsias 
ūkininkavimo tradicijas ir naujų galimybių paieškas bei 
jų įgyvendinimą, sužinosite, kodėl svarbu tausoti ir sau- 
goti biologinę įvairovę. Knygelė papasakos ir apie mažą 
paukštelį — meldinę nendrinukę, kasmet sugrįžtančią į 
Jūsų derlingas užliejamąsias pievas, nors daugelyje Europos 
šalių ji jau nebeperi. Kodėl ji savo jauniklius vis dar pa- 
tiki Nemuno deltos užliejamosioms pievoms ir pamario 
žemapelkėms Tyruose? Kodėl reikia išsaugoti šį mažut 
paukštelį, ar tai gali pakeisti vietinių ūkininkų gyvenimą? 
Skaitydami leidinį Jūs ne tik rasite atsakymus į daugelį 
klausimų, bet ir iškelsite naujus, o gal net subran- 
dinsite mintis, kaip galima padėti šios nykstančios 
rūšies paukščiams. Nepriimkite sprendimų vieni — 
pasidalinkite savo mintimis su kaimynais ir aplinko- 
saugininkais. Gal kaip tik Jūsų idėjos trūksta, kad ir 
toliau meldinės nendrinukės giesmelė skambėtų virš 
žaliuojančių užliejamųjų Nemuno pievų. 


J. Sėndžikaitės huotr. 


NEMUNO DELTOS GAMTINIAI + 
YPATUMAI IR VERTYBES | 


Nemuno delta - plokščia, vidutiniškai 0,6-1,2 m virš 
jūros lygio pakilusi žemiausia Pajūrio žemumos dalis. 
Rytuose ji prasideda 48 km aukščiau Nemuno žiočių, 
kur upė šakojasi į Rusnę ir Giliją. Plati upės salpa (slėnio 
dalis, apsemiama per potvynius ir poplūdžius) vakaruose 
palaipsniui pereina į plokščią žemumą. Rusnės saloje 
Uostadvario kaime prie Dumblio ežero yra žemiausia Lietu- 





vos vieta — 0,27 m žemiau jūros lygio. Nemuno deltą per I. Vitonytės nuoti 
pastaruosius 6 000 metų suformavo Nemuno, Minijos 4 Potvynis Rusnės apylinkėse (2010 m.) 
ir kitų upių suneštos sąnašos (smėlis ir dumblo dalelės), | | | V 6 
dar vadinamos aliuviu. Dėl nuolat pasipildančių aliuvinių | —r— | „ | au | „t 
sąnašų delta pamažu augo ir plėtėsi Kuršių marių link. =-m | A 
Ilgainiui nuolat besikaupiančios sąnašos užkimšo kai 
kurias upių atšakas. Taip susidarė senvagės ir maži sen- 
vaginiai ežerėliai - žiogiai. Tokios upinės sąnašos atitvėrė 
ir Kuršių marių įlanką, tapusią vieninteliu Lietuvoje 
lagūninės kilmės ežeru — Krokų Lanka (Basalykas, 1965). 
Nemuno delta — viena iš nedaugelio vietų Europoje, 
kur kasmet vyksta gana dideli upės potvyniai. Tirpstant 
sniegui Nemuno žemupyje vandens lygis staiga pakyla ir 
vanduo užtvindo didžiulius (apie 400 km?) deltos plotus. 
Dažniausiai potvynis prasideda kovo mėnesio pabaigoje 





ir gali užtrukti 2—3 savaites ar net ilgiau. 


v Senvaginiai ežerėliai - žiogiai Nemuno deltoje 

R. Lydžio nuotr. 

R. Paičiaus nuotr. 








W Vrotvynis Žalgirių miške (1999 m.) 


Galingi potvynio vandenys pralaužė apsauginius 
pylimus ir užliejo Aukštumalės durpyną 
(Didysis 1958 m. potvynis) V 





UAB „Klausmann-Deilmann Šilutė“ archyvo nuotr 


+ Potvynis Šilgalių kaime - pasiplaukiojimas 
ant daržinės durų (apie 1956 m.) 





A Aukštumalės aukštapelkė (Šilutės r.) 


Vv Ventės rago ornitologijos stotis 


J. Sendžikditės nuotr. 





L. Šveistytės nuotr. 





Tik šiame krašte galima pamatyti didžiulius užliejamųjų 
pievų plotus ir unikalias Lietuvoje deltinio tipo aukštapelkes 
(Aukštumalės, Medžioklės, Berštų, Lietgirių pelkės). Vieną iš 
jų — Aukštumalės aukštapelkę - viso pasaulio pelkėtyrininkai 
pripažįsta kaip /ocus classicus (iš lotynų k. — klasikinė vieta, 
klasikinis pavyzdys) ir su santūriu pavydu vadina pelkėtyros 
mokslo lopšiu. Vokiečių botaniko Karlo Alberto Vėberio 
monografija (Weber, 1902) apie Aukštumalės pelkės augaliją 
ir ekologiją Yra pirmasis pasaulyje mokslinis veikalas, skirtas 
detaliems pelkių ekosistemų tyrimams. 

1929 m. Ventės rage profesorius Tadas Ivanauskas 
įkūrė pirmąją Lietuvoje ornitologijos stotį, kurioje pradėta 
sistemingai žieduoti paukščius. Dabar šioje stotyje kasmet 
sužieduojama 50 000—80 000 sparnuočių. 

XX a. vid. Lietuvos mokslininkai atliko kompleksinius 
užliejamųjų pievų tyrimus, kuriuos apibendrino mokslinėje 
monografijoje „Nemuno žemupio užliejamosios pievos“ 
(1955). Nemuno deltos gamta yra vertingas ir šiuolaikinių 
mokslinių tyrimų objektas. 

A Titulinis K. A. Vėberio (Weber, 1902) monografijos puslapis 


< Knygos „Nemuno žemupio užliejamosios pievos“ (1955 m.) 
viršelis ir titulinis puslapis 

< Nemuno deltos regioninio parko 
!  emblemoje pavaizduotas labai retas 


KN I A paukštis - meldinė nendrinukė 


1992 m. Nemuno deltos kraštovaizdžio, ekosistemų ir 


„rr 


kultūros paveldo vertybių išsaugojimui buvo įkurtas Nemuno 
deltos regioninis parkas. 

Nemuno deltoje užregistruota daugiau nei 600 žiedinių 
augalų rūšių, iš kurių daugiau nei 20 yra įrašytos į Lietuvos 
raudonąją knygą (9 6 Lietuvoje saugomų žiedinių augalų 
rūšių): iečialapė kalpokė (lot. Scutellaria hastifolia), 
tyrulinė erika (lot. Erica tetralix), kupstinė kūlingė 
(lot. Trichophorum cespitosum), vandeninė plaumuonė 
(lot. Nymphoides peltata), paprastoji vandens lelija 
(lot. Nymphaea alba) ir kt. 

Regioniniame parke aptiktos 294 paukščių rūšys 
(90 96 Lietuvos ornitofaunos). Kasmet deltoje peri apie 
170 rūšių sparnuočių, iš jų net 33 rūšys yra labai retos: 
meldinė nendrinukė, griežiė (lot. Crex crex), stulgys 
(lot. Gallinago media), smailiauodegė antis (lot. Anas acu- 
ta), jūrinis erelis (lot. Haliaetus albicilla) ir kt. 


V. Gudynienės nuotr. 


A lečialapė kalpokė (Šyšos ir Tulkiaragės polderiai) 

"JL Senažikaitės nuotr. 


A Tyrulinė erika (Aukštumalės pelkė) 


J. Sendžikaitės nuotr. 


- U. Suško nuotr. 
A Paprastoji vandens lelija 


„LB 22 Es "Li aa Ti ia 





Ž-Mėrkvėno huotr. 


A Paukščių migracija Šyšos polderyje 


Pavasarinių bei rudeninių migracijų metu čia apsistoja 
šimtatūkstantiniai žąsinių paukščių — gulbių giesmininkių 
(lot. Cygnus cygnus), baltakakčių žąsų (lot. Anser albi- 
frons) ir kt. - būriai. 

Nemuno delta ir Kuršių marios nuo seno garsėjo kaip 
Žvejų kraštas. Polderių vandenyse veisiasi iki 20 rūšių žuvų, 
iš Jų vertingiausios yra paprastieji karšiai (lot. Abramis 
brama,), europinės lydekos (lot. Esox lucius), paprastieji 
karosai (lot. Carassius carassius) ir kt. Kai kuriuose polde- 
riuose pasitaiko retų ir saugomų Lietuvoje Žuvų - vijūnų 
(lot. Misgurnus fossilis). 

Nemuno deltoje rasta 50 žinduolių rūšių, iš kurių net 
14 yra saugomos: beržinė sicista (lot. Sicista betulina), 
šermuonėlis (lot. Mustela erminea), ūdra (lot. Lutra lutra) 
ir net 8 Europoje retos šikšnosparnių rūšys (kūdrinis ir 
Brandto pelėausis (lot. Myotis dasycneme, M. brandtii), 
mažasis bei rudasis nakvišos (lot. Nyctalus Ileisleri, 
N. noctula) ir kt.). Deltos pelkėse ir vandenyse galima ap- 
tikti retų skiauterėtųjų tritonų (lot. Triturus cristatus) bei 
nendrinių rupūžių (lot. Bufo calamita) (Švažas, 2009). 





A Meldinė nendrinukė 








A Pievinis kalviukas A Perkūno oželis 





A Griciukas A Raudonkojis tulikas 


Ž. Morkvėno nuotraukos 

Nemuno deltos » 
Venecija XX a. pr. 


Unikali ir turtinga Nemuno deltos gamta garsina šį 
kraštą visame pasaulyje. 1993 m. Nemuno delta įrašyta į 
tarptautinės reikšmės drėgnų vietovių (Ramsaro) sąrašą, 
1998 m. — įteisinta kaip Baltijos jūros aplinkos apsaugos 
(HELCOM) teritorija, o 2004 m. — įjungta į europinės 
svarbos saugomų teritorijų tinklą (Natura 2000). 

UŪkininkauti tokioje gamtiniu požiūriu vertingoje 
saugomoje teritorijoje nėra lengva, nes jos statusas 
riboja daugelį žemės ūkio veiklų (trąšų, pesticidų nau- 
dojimo, dirvų arimo apribojimai, pievų šienavimo, galvijų 
ganymo, sodybų naujų pastatų statybos ir kiti regla- 
mentavimai). XXI a. ūkininkaujama naudojant įvairias 
technologijas, sunkiasvorę techniką, kuri suteikia galimybę 
Žymiai sparčiau atlikti daugelį darbų, tačiau, kita vertus, 
neabejotinai kelia grėsmę biologinei įvairovei. Todėl 
šiandien ūkininkams tenka ne tik kurti savo šeimos gerovę, 





bet ir rūpintis gamtinių vertybių išsaugojimu. Gamtinė 


aplinka dabar daug jautresnė žmogaus poveikiui nei 
prieš gerą šimtmetį, kai pagrindinius ūkio darbus buvo 
galima nudirbti rankomis, o sunkiausiems darbams buvo 
pasitelkiami arkliai. Laikai keičiasi ir laiko rato neatsuksi 
atgal... Todėl dabar rūpestis gamtinių vertybių išsaugojimu 
yra gerokai aktualesnis nei kada anksčiau. Tik atsakin- 
gas ir aplinkai palankus ūkininkavimas Nemuno deltoje 
gali padėti išsaugoti daugelį kaimiškojo kraštovaizdžio 
vertybių. 

Tokio ūkininkavimo tikslas — ne tik aplinkos kokybės 
gerinimas, bet ir biologinės įvairovės išsaugojimas. Ir tai 
nėra vien tik gamtosaugininkų rūpestis. Juk atsakinga 
visuomenė neapsiriboja vienpusišku gamtinių išteklių 
naudojimu. Ji rūpinasi gamtinių vertybių išsaugojimu, 
gausinimu, o esant galimybei — net ir atkūrimu. 


UŪKININKAVIMO TRADICIJOS 
NEMUNO DELTOJE 


Neabejotinai svarbi šio žemės lopinėlio ypatybė — 
kasmet pasikartojantys galingi Nemuno potvyniai, 
poplūdžiai ir ledonešiai. Nors jiems būdinga didelė ir 
grėsminga griaunamoji jėga, tačiau nuo seno vietiniai 
gyventojai suprato, kad potvynių vandenys natūraliai 
formuoja kraštovaizdį, palaipsniui nešmenimis aukština 
užliejamas žemaslėnio dalis, patręšia laukus, po žiemos 
atgaivina gamtą, o kartais net atplukdo medienos. 
Žmonės prisitaikė gyventi upės diktuojamu ritmu, o 
vandens teikiamos gėrybės tapo pragyvenimo šaltiniu. 

Specifinės gamtinės sąlygos lėmė savitą senųjų 
vietinių gyventojų gyvenseną, papročius, verslus ir 
ūkininkavimo tradicijas Nemuno deltoje. Ilgainiui susi- 
formavo žvejų, pievininkų, laukininkų ir pelkininkų 
bendruomenės. Greta vandens telkinių gyveno 
žuvininkai, pelkių pakraščiuose telkėsi pelkininkai, 
miškuose - girininkai ir šilininkai. Pamario nendrininkai 
žiemą kirsdavo nendres, skirtas stogų dangai. Nemuno 
potvyniai nuo seno trukdė plėtoti įprastinę žemdirbystę. 
Galingi vandens srautai nuplaudavo suartų žemumų 
dirvožemius arba juos užnešdavo smėliu, todėl tik 
aukštesnėse derlingose Nemuno deltos vietose, apsau- 
gotose nuo potvynių grėsmės, kūrėsi daržininkai, auginę 
daržoves bei bulves. 

Turtingi maisto medžiagų dirvožemiai tiesiog su- 
tverti žolinei augalijai tarpti, todėl užliejamosios pievos 
nuo seno viliojo gyvulių augintojus — pievininkus. Jų 
sodybos ar ištisi kaimai (Rupkalviai, Pietiniai Girininkai 
ir kt.) kūrėsi ant pakilumėlių, gelbėjusių nuo potvynių 
vandenų. Livonijos ir Kryžiuočių ordinų raštuose vešlios 


nldgo[<dalo k lakinias jao NA io] 4iaiajioj Kol go a) Alo kale) a 


A Nemuno deltos daržninkai XX a. pr. 

Nemuno žemupio pievos minimos, kaip itin svarbūs 
objektai, t. y. tinkami plotai karo žirgų ganymui, šienavimui 
ir naujų žirgynų įkūrimui. Martynas Purvinas (2007) pasa- 
koja, kad kavalerijos karų laikais didelių našių žolynų 
plotai strategine reikšme prilygo dabartinėms naftos 
verslovėms. Žalia žole ir šienu buvo aprūpinamos galvijų 
bandos, šienas buvo teikiamas kariuomenės žirgams 
bei gurguolių arkliams, jis buvo itin svarbus beveik visų 
gyvenimo sričių (krovininis bei keleivinis transportas, 
paštas, ūkio darbai ir kt.) funkcionavimo užtikrinimui. 
M. Purvinas (2007) rašo, kad taikydamiesi prie užliejamų 
pievų specifinių sąlygų, pievininkai sukūrė savitus šieno 
paruošų būdus. Išdžiovintas šienas pievose būdavo 
kraunamas į kupetas ant medinių pakylų (0,5-1 m 
pakeltų virš drėgnos žemės), taip jis buvo saugomas nuo 
rudens potvynių. Šienas dažniausiai būdavo išvežamas 
tik žiemą — šalčiui sukausčius klampynes, užšalus 
gausioms senvagėms, susiklosčius rogių keliui. Iš upių 


Herderio instituto (Vokietija) archyvo nuotr. 
A Nemuno deltos pievininkai 


bei protakų pakrančių šieng dar vasarą išplukdydavo 
didelėmis valtimis, į kurias sukraudavo didžiules kauges 
šieno. Nedaug kur šieną iš užliejamų pievų pavykdavo 
išvežti įprastiniais arklių vežimais. Savas šieno atsargas 
pievininkai saugodavo ertikliuose — paaukštintose ūkinių 
pastatų pastogėse, kur šieno nepasiekdavo potvynių 


vandenys. Likusi šieno dalis laivais buvo plukdoma į 


miestus, net į Karaliaučių. Pievos būdavo šienaujamos 


apie tris kartus per metus, o šienu pavykdavo aprūpinti 


didelę dalį Rytprūsių ir net gretimos Lietuvos kai kurias 
sritis. | žolynų naudojimą žvelgiant to laikmečio akimis 
galėjo atrodyti, kad pievose buvo ūkininkaujama gana 
intensyviai, tačiau tuomet taikomos technologijos buvo 
gana paprastos, kaip dabar pasakytume, — draugiškos 
aplinkai. Nebuvo naudojamos mineralinės trąšos ir 
pesticidai, šienauta tada, kai potvynio vandenys patys 
pasitraukdavo iš užlietų pievų ir vešliai suželdavo žolė, 
be to, žolę pjaudavo paprastais dalgiais, ir tik gerokai 





vėliau — arklinėmis šienapjovėmis. O ir nušienaujamas 
buvo kiekvienas kampelis, nes žiemą pašaras — aukso 
vertės. Tų metų ūkininkavimas buvo itin palankus 
tarpti turtinga biologine įvairove pasižyminčioms 
užliejamosioms pievoms. 

Tokios pievų naudojimo tradicijos išliko iki Antrojo pa- 
saulinio karo pabaigos. Karas stipriai pakeitė pievininkų 
gyvenimą: apleisti polderiai, nuniokotos siurblinės, 
dalis lietuvininkų ir vokiečių kilmės ūkininkų pasitraukė 
į Vokietiją arba buvo ištremti į Sibirą. Taip dideli pievų 
plotai liko be šeimininkų. Žolynai buvo apleisti arba 
netinkamai prižiūrimi, derlius nenuimamas, dalis šieno 
supūdavo tiesiog laukuose. 1953 m. buvo sudaryta 
užliejamųjų pievų nusausinimo ir naudojimo schema, 
įrengiami nauji polderiai. 1959 m. pradėta kurti me- 
chanizuota žolės miltų gamybos bazė. Žolės miltus ga- 
mino 12 specializuotų ūkių, šienaujama apie 10 000 ha 
sukultūrintų pievų net 3—4 kartus per sezoną, pastatyta 
17 žolės miltų gamybos įmonių. Per metus buvo pa- 
gaminama 30 000-40 000 tonų žolės miltų, skirtų 
kombinuotų pašarų gamybai (Dainiuvienė, 2001). Nors 
dėl tokio intensyvaus ūkininkavimo buvo paruošiami 
įspūdingi pašarų kiekiai, tačiau biologinė įvairovė šiose 
pievose nuskurdo. 

1990 m. Lietuvai atkūrus nepriklausomybę žemės 
ūkio reformos laikotarpiu pakito polderių naudojimas. 
Labai padidėjus energijos kainoms ir sumažėjus pašarų 
poreikiui žolės miltų gamyba sustojo. Polderių pievos 
buvo paskirstytos tarp daugelio naudotojų — savininkų, 
nuomininkų ir bendrovių, kurių galimybės bei poreikiai 
dažnai esti gana skirtingi, o ūkininkavimo būdai — ne 
visuomet suderinti. Nuo 1991 m. pasikeitė polderių 


vandens lygio reguliavimo poreikiai, pievose imta 


ruošti tik šieną, nustota tręšti mineralinėmis trąšomis, 


žolyną pradėta šienauti kartą per vasarą (Dainuvienė, 
2001). 
kurti biologinė įvairovė — gausėti natūralioms pievoms 


Pasikeitus ūkininkavimo sąlygoms ėmė atsi- 


būdingų augalų, vabzdžių ir paukščių rūšių. Į drėgnesnius 
sukultūrintų pievų plotus „sugrįžo“ drėgmę mėgstantys 
žolynai — viksvynai, dryžutynai ir pašiaušėlynai. Tiesa, 
sunkiau privažiuojamos ir itin drėgnos pievos ar jų dalys 
buvo apleistos bei ilgainiui apžėlė nendrėmis ar krūmais. 

Mūsų klimato sąlygomis pievų išlikimas labai priklauso 
nuo žmogaus veiklos. Ilgus šimtmečius vietiniams gyven- 
tojams Nemuno deltos pievos buvo vienu iš svarbiausių 
pragyvenimo šaltinių, o jas naudojantis ir prižiūrintis 
pievų Todėl dabar 
apleistų pievų atkūrimas pamaryje, Tulkiaragės ir kt. 


Žmogus — išlikimo garantas. 


polderiuose įmanomas tik tuomet, jei jos vėl atras nuo- 
latinius šeimininkus, kurie rūpinsis jų priežiūra. 


v Šieno plukdymas 





14“ Herderio instituto (Vokietija) archyvo nuotr. 

LIFE+ projekto plakatas, 
iliustruojantis ryšius tarp 
meldinės nendrinukės ir kitų 
gamtinės buveinės rūšių 


BIOLOGINĖ ĮVAIROVĖ IR JOS 
REIKŠMĖ 


Dailininkė M. Karpavičiūtė 


Ką vadiname biologine įvairove? 


Biologinė įvairovė — visų gyvų organizmų rūšių 
(augalų, gyvūnų, grybų, mikroorganizmų ir kt.), genų bei 
ekosistemų (pievų, miškų, pelkių, vandens telkinių ir kt.) 
įvairovė. Ir Žmogus čia yra tik mažutė jos dalis. 


Kodėl reikia saugoti biologinę įvairovę? 


Visi gyvojo pasaulio genų deriniai, rūšys ir ekosiste- 
mos yra unikalūs gamtos kūriniai, kurie palaiko ryšius tarp 
gyvų organizmų ir juos supančios aplinkos (oro, vandens, 
dirvožemio ir kt.). Kiekvienas biologinės įvairovės ele- 
mentas atlieka tik jam būdingą vaidmenį gamtoje, todėl 
yra Mažas sraigtelis pasaulinio gyvybės tinklo kūrime. 
Taigi biologinė įvairovė: 

+ yra ilgo gamtos kūrybinio proceso (evoliucijos) rezu|- 
tatas ir unikali gamtinės informacijos saugykla, kurios 
turtais tarsi molio dalelėmis ir toliau gali naudotis gamta, 
kurdama naujus genų derinius ar net rūšis; 

+ užtikrina ekosistemų pastovumą ir galimybę atsikurt 
po stichinių nelaimių (miško vėjovartos,) ar neatsakingos 
Žmogaus veiklos pasekmių (gaisravietės). Kuo didesnė 
biologinė įvairovė būdinga ekosistemai, tuo ji atsparesnė 
žalingam aplinkos ar žmogaus poveikiui; 


+ stabilizuoja klimatą (sugerdami anglies dioksidą ir 
išskirdami deguonį augalai lėtina klimato kaitą); 

+ mažina taršą (augalai, ekosistemos (pievos, pelkės, 
miškai ir kt.) sugeba sugerti dirvožemyje, vandenyje ar 


ore esančius kenksmingus cheminius junginius ir taip 
apvalyti aplinką); 

+ saugo dirvožemio ir vandens išteklius, palaiko medžiagų 
apykaitą. Mikroorganizmai (grybai, bakterijos), bestu- 
buriai (sliekai, vabzdžiai) ir kiti skaidytojai yra svarbūs 
derlingojo dirvožemio sluoksnio kūrėjai, dėl jų žemės 
paviršius nėra nusėtas augalų ir gyvūnų liekanomis. O 
štai ant pupinių augalų šaknų (dobilų, liucernų, vikių ir 
kt.) gyvenančios gumbelinės bakterijos dirvožemį pratur- 
tina biologinės kilmės azotu. 


Biologinė įvairovė — vertinga medžiaga naujoms 
veislėms išvesti, aplinkai draugiška alternatyva, leidžianti 
mažinti cheminių preparatų naudojimą reguliuojant 
žemės ūkio kenkėjų, invazinių augalų ar gyvūnų gausą. 
Štai biologinis kovos su kenkėjais metodas grindžiamas 
kenkėjų priešų panaudojimu. Kovai pasitelkiami paraziti- 
niai ir grobuoniški vabzdžiai (pavyzdžiui, vapsvos ir 
boružės naikina daugelį pasėlių kenkėjų, jų lervas, 
kiaušinėlius ir lėliukes), vabzdžialesiai paukščiai bei kiti 
vabzdžiais mintantys gyvūnai, naudojami biologiniai 
preparatai, pagaminti iš ligas sukeliančių (patogeninių) 
grybų, bakterijų ar virusų. 

Gausybė žaliavų, naudojamų buityje ir pramonėje, 
yra biologinės įvairovės dalis arba jos veiklos produktas 
(maistas, vaistiniai preparatai, mediena, anglis, nafta, 
dujos, linas, šilkas, vilna, natūralūs dažai, vaškas ir t. t.). 
Žmogui biologinė įvairovė vertinga ne tik ūkine, bet ir 
ekologine, estetine, istorine, moksline, pažintine, ugdymo, 
rekreacine ir kitomis prasmėmis. 





Meidinė nendrinukė (Acrocephalus palidicala) yra vienas sparčiausiai nykstančių Europos sparnuočių 
Prieš dešimtmetį ji perėjo aštuoniose šalyse, 0 2012 metais — tik keturiose, tarp jų Ir Lietuvoje. 


ži 

Ekosistemų paslaugos — dosnios gamtos dovanos V 


m EKOSESTEMŲ! 


m. PASLAUGOS 





Ar turi rūpėti žmogui biologinės įvairovės 
mažėjimas? 


Biologinė įvairovė yra mūsų planetos, 0 tuo pačiu ir 
visų jos gyventojų sveikatos bei išlikimo garantas. Gyvojo 
pasaulio nuskurdimas ateityje neabejotinai paveiks 
ir žmoniją: sukels vis daugiau gėlo vandens bei maisto 
(dirbtinės ekosistemos mažiau atsparios kenkėjams ir 
ligoms, labiau priklausomos nuo drėgmės, kt. veiksnių) 
kokybės ir trūkumo problemų bei sveikos gyvenimo 
aplinkos stygių, dėl to neišvengiamai padaugės svei- 
katos sutrikimų. Taigi, prarasdami biologinę įvairovę, 


mes ne tik skurdiname gamtą, bet ir skriaudžiame save 
bei savo vaikus. Taip mes atsisakome gamtinių sistemų 
mums teikiamos naudos, dabar moderniai vadinamos 
ekosistemų paslaugomis. Šios paslaugos apima maisto, 
geriamojo vandens bei kuro tiekimą, aplinkos valymą 
ir kt. Ar kas susimąsto, kokias paslaugas mums suteikia 
paprasti vabzdžiai apdulkintojai? O juk būtent jie ap- 
dulkina gausybę žemės ūkio ir laukinių augalų. Jei staiga 
išmirtų šie bestuburiai, tuomet Žemėje išnyktų dauguma 
žydinčių augalų. Tokie drastiški pokyčiai gamtoje sukeltų 
daug problemų (pavyzdžiui, maisto ir deguonies stygių), 
dėl kurių Žmonija, kaip ir dauguma kitų gyvojo pasaulio 
atstovų, būtų pasmerkta išnykti. Taigi, ar mokame 
įvertinti mums gamtos dovanojamas paslaugas? Juk ne 
viskas yra matuojama pinigais ar cnt/ha. Ar Nemuno del- 
tos kaimiškąjį (agrarinj) kraštovaizdį vertiname tik kaip 
vertingos žemės ūkio produkcijos tiekėją? Neabejotinai 
gamtos grožis jau įkvėpė ir dar įkvėps ne vieną menininkų 
kartą sukurti įspūdingus kūrinius (paveikslus, dainas ar 
eilėraščius). Ne ką mažiau svarbu, kokius patyrimus įgyja 
ir prisiminimus išsiveža šį kraštą aplankę gyvosios gam- 
tos mylėtojai, protėvių žemes aplankyti atvykstantys 
emigravusių lietuvininkų palikuonys bei pas tėvus ar sene- 
lius vasaroti atvykę miestiečiai... 

Mūsų gyvenimui įtakos turi ne tik tai, kas vyksta artim- 
iausioje aplinkoje, bet ir tai, kas vyksta toli už tūkstančių 
kilometrų. Vadinasi, mūsų veiksmai čia, Lietuvoje, gali 
paveikti tolimų kraštų kasdienybę. Mažas pavyzdys — 
kiekviena mūsų krašte užaugusi meldinė nendrinukė 
migracijos metu, nors ir trumpam, tampa daugelio 
Europos ir net Afrikos kraštų gyventoja, jų biologinės 
įvairovės karoliuku. Jei mes nesugebėsime išsaugoti šio 
paukščio Lietuvoje, tuomet negrįžtamai pakeisime ne 
tik savo, bet ir kitų kraštų gamtos vertybių vėrinius. 


Pievų biologinei įvairovei pavojingos žemės 
ūkio veiklos Nemuno deltoje: 


e netinkamas šienavimas ir ganymas. Pievų šienavimas 
(taikomos technologijos, laikas ir kt.) turi įtakos ne tik 
žolinių bendrijų struktūrai, bet ir gyvūnų gyvenimo koky- 
bei bei išlikimo galimybei; 


e pievų suarimas, persėjimas. Dėl pievų suarimo 
pavasarį ar vasaros pradžioje nukenčia tuo metu jau 
perinčių paukščių dėtys ar net jaunikliai. Ūkiniu požiūriu 
persėtų pievų žolynai dažniausiai būna aukštaugiai, der- 
lingesni už natūralius, tačiau biologinės įvairovės požiūriu 
jiems būdinga gerokai mažesnė augalų bei gyvūnų rūšių 
įvairovė, taigi ir susilpnėjusi paukščių maitinimosi bazė; 


e trešimas. Dėl tręšimo kinta žolynų sudėtis ir struktūra — 
įsigali produktyvūs, geros pašarinės vertės aukštaūgiai 
varpiniai augalai, kurie nustelbia kitus, ūkiniu požiūriu 
mažiau vertingus augalus. Tokiu būdu pievoje sumažėja 
ne tik žolinių augalų įvairovė, bet ir stipriai nuskurdina- 





| Ž. Morkvėno huotr 
A Retų pievų rūšių apsaugai būtinas ūkininkų 
ir gamtosaugininkų bendradarbiavimas 


mas bestuburių (ypač vabzdžių) pasaulis. Pieva, kurioje 
sunku rasti žydinčių augalų, tampa nepatraukli augalus ap- 
dulkinantiems vabzdžiams bei jais mintantiems paukščiams; 


e pesticidų naudojimas. Pesticidų paskirtis apsaugoti 
pasėlius nuo kenkėjų ir ligų. Deja, šios pavojingos cheminės 
medžiagos pražudo ne tik žemės ūkio kultūrų kenkėjus, 
bet yra kenksmingos ir dirvožemio mikroorganizmams, 
augalams, vabzdžiams bei kitiems bestuburiams. Dėl to 
nuskursta paukščių, plėšriųjų vabzdžių ir net žinduolių mi- 
tybos bazė, padidėja apsinuodijimų, vystymosi sutrikimų 
tikimybė. Daugelis pesticidų ar jų skilimo produktų 
kaupiasi organizmuose ir neigiamai veikia augimą 
bei vystymąsi, gali tapti embrionų mutacijų ar žūties 
priežastimi. Vienas iš pavyzdžių — pokaryje plačiai nau- 
dotas pesticidas DDT, liaudyje vadintas „dustu“ (Lietuvoje 
nebevartojamas nuo 1970 m.). Šio pesticido kenksmingos 

savybės pastebėtos 6—7 dešimtmečiais, kai ėmė sparčiai 
nykti paukščių (ypač plėšriųjų) populiacijos. Paaiškėjo, 
kad šis pesticidas yra ne tik labai toksiškas, bet ir mažina 
kalcio įsisavinimą organizme. Paukščiai negali išperėti 
jauniklių, nes plonasieniai kiaušinių lukštai neatlaiko 
perinčių tėvų svorio; 


e žemių apleidimas (ūkinės veiklos sustabdymas). 
Dėl sumažėjusio žolinių pašarų poreikio iškyla pavojus 
pievų išlikimui. Nustojus šienauti ir ganyti pievose kau- 
piasi sena žolė, palaipsniui formuojasi krūmynai ar miško 
jaunuolynai, o šlapiose augavietėse įsikuria nendry- 
nai. Taip pasikeitusi buveinė tampa nebetinkama atviro 
kraštovaizdžio paukščiams. Tankiu kilimu žemės paviršių 
nuklojusi sena žolė trukdo paukščiams laisvai judėti ir 
ieškoti maisto, be to, užstodama saulės spindulius ji slopi- 
na naująją žolių kartą. Taip pamažu ima menkti augalų 
įvairovė, mažėti vabzdžių, o juk jie yra svarbus mitybos 
šaltinis daugeliui gyvūnų. Yra pievų paukščių, kuriems 
itin svarbu stebėti didelį plotą. Tai padeda apsisaugoti 
nuo plėšrūnų, todėl krūmais ir nendrynais užaugančios 
pievos tokiems paukščiams asocijuojasi su itin nesaugia 
aplinka, o tokių plotų jie vengia; 


e smulkių kraštovaizdžio elementų šalinimas ir nai- 
kinimas. Pavieniai medžiai, jų grupės, krūmai, giraitės, 
pelkutės, kūdros, tvenkiniai, upeliai, įdubos ir kalvelės 
bei kit smulkūs kraštovaizdžio elementai labai svarbūs 
biologinės įvairovės apsaugai. Kartais jie tampa vieninteliu 
prieglobsčiu daugelio rūšių augalams ir gyvūnams, kai 
dėl intensyvaus ūkininkavimo (pvz., laukų stambinimo, 
melioravimo) sunaikinamos jiems tinkamos buveinės. 
Daugeliui paukščių ir net žinduolių šie kraštovaizdžio 
elementai yra svarbi buveinė maitinimuisi, dauginimuisi 
bei prieglobsčiui nuo plėšrūnų ar pavojingos žemės ūkio 
technikos. 


Paukščiai — vienas iš biologinės įvairovės ir 
aplinkos kokybės indikatorių 


Mokslo visuomenėje pripažinta, kad paukščiai mi- 
tybiniais, dauginimosi, slėpimosi nuo pavojų ir kt. 
ekologiniais ryšiais glaudžiai susiję su vietine augalija 
bei gyvūnija, todėl yra geri biologinės įvairovės būklės 
ir aplinkos kokybės indikatoriai. Kaimiškojo (agrarinio) 
kraštovaizdžio paukščių populiacijos yra svarbus 
nacionalinių kaimo plėtros programų ekologiškumo, 
palankumo biologinei įvairovei rodiklis. Atskirų rūšių 
paukščių gausa ir populiacijų būklė atspindi gyvenamąją 
aplinką ir joje vykstančius pokyčius — biologinės 
įvairovės būklę, sveikatą bei tvarumą. Visgi daugu- 
mos pievų ir dirbamų laukų paukščių būklė ypatingai 
priklauso nuo žemės ūkio intensyvumo bei taikomų 
aplinkosauginių priemonių. Nustatyta, kad apie 40 96 visų 
Europoje retėjančių paukščių rūšių kenkia intensyvus 
ūkininkavimas, o apie 20 6 — žemės ūkio veiklos nutrau- 
kimas (Tucker, Heath, 1994; Kurlavičius, 2010). 

Kaimiškajame kraštovaizdyje ekstensyviai naudoja- 
mos pievos ir ganyklos yra vienos vertingiausių paukščių 
buveinių Lietuvoje. Šlapias pievas yra pamėgusios net 
23 rūšių, saugomų ne tik mūsų šalyje, bet ir visoje Europoje, 
sparnuočiai: švygžda, gaidukas (lot. PAilomachus pugnax), 
paprastasis griciukas (lot. L/imosa limosa) ir kt. Visos pen- 
kios Lietuvoje su kaimiškuoju kraštovaizdžiu susijusios glo- 
baliai nykstančios paukščių rūšys — meldinė nendrinukė, 
griežlė, stulgys, juodakrūtis bėgikas (lot. Calidris alpina) 
ir mažoji žąsis (lot. Anser erythropus) — pirmenybę teikia 
natūralioms ir pusiau natūralioms šlapioms pievoms bei 
ganykloms. 


Ž. Morkvėno nuotr. 





Ar labai skausmingas vienos rūšies 
išnykimas? 


Išnykus vienai rūšiai sutrikdoma mitybos grandinė, dėl 
to iškyla grėsmė išnykti kitoms jos aplinkoje įsikūrusioms 
rūšims. Toks reiškinys vadinamas domino efektu, kuomet 
viena pastumta kaladėlė nugriauna visas likusias, t. y. 
vienos rūšies išnykimas tarsi banga nuvilnija per visą 
ekosistemą ir ją pakeičia negrįžtamai. Svarbu suvokti, kad 
išsaugoti vieną rūšį įmanoma tik saugant (atkuriant) visą 
jos gyvenamąją aplinką — ekosistemą, kurioje ji vis dar 
aptinkama ar galėtų įsikurti vėl. 

Pamoka: neapgalvoti Žmogaus veiksmai gali stip- 
riai paveikti ne tik gamtinę aplinką, bet ir pačių žmonių 
gyvenimą. Štai XX a. 6 dešimtmetyje Kinijoje buvo nu- 
tarta išnaikinti naminius žvirblius (lot. Passer domesti- 
cus), mat šie nenaudėliai sulesa kone pusę ryžių ir kitų 
grūdinių kultūrų derliaus. Žvirblius leista gaudyti, baidyti, 
šaudyti, nuodyti, o už „sėkmingus naikinimo rezultatus“ 
buvo skiriamos net premijos. Išnaikinus žvirblius laukus 
užpuolė daugybė parazitų ir vabzdžių, kurie pridarė 
daug didesnių nuostolių. Tuomet karas prieš mažuosius 
paukštelius buvo atšauktas, imtasi priemonių jiems 
susigrąžinti — žvirblius pradėta ne tik saugoti, bet ir im- 
portuoti iš kitų šalių. 


< Meldinė nendrinukė - kur kas labiau pažeidžiama 
nei į ją labai panaši gentainė — ežerinė nendrinukė 

KAS JI - MELDINĖ NENDRINUKĖ? 








Viršugalvyje gelsva juosta 
Virš akies šviesiai gelsva juosta 
Prie akies šviesi juosta 


Viršutinė kūno dalis 
pilkai ruda su juosvomis 
dėmelėmis „4 





Krūtinė šviesiai 
rusva, šonuose - išilgai 
dryžuota 


Meldinė nendrinukė 





Tamsus viršugalvis su šviesiais dryžiais 
Antakis šviesiai rudas 


Viršutinė kūno dalis rausvai 
ruda su tamsiais dryžiais 


Krūtinė balsva 
ir nedryžuota 


Ežerinė nendrinukė 


A Meldinės ir ežerinės nendrinukių skiriamieji požymiai 


Kaip ji atrodo? 


Meldinė nendrinukė (lot. Acrocephalus paludicola) 
— už žvirblį mažesnis vos 11 g sveriantis paukštelis, ku- 
rio kūnelis yra iki 13 cm ilgio, o atstumas tarp išskleistų 
sparnų galiukų — 17-19 cm. Kūnelio viršutinė pusė pilkai 
ruda su juosvomis dėmelėmis, apatinė pusė — šviesiai 
rusva, šonuose išilgai dryžuota, o virš akies švyti šviesiai 


gelsvas antakis. Meldinės nendrinukės viršugalvį puošia 
gelsva juosta, tuo ji skiriasi nuo savo kaimynės — gana 
plačiai paplitusios ežerinės nendrinukės (lot. Acrocepha- 
lus schoenobaenus), be to, pastarosios krūtinė balsva ir 
nedryžuota (Logminas, 1979). 


Meldinė nendrinukė - globaliai nykstanti 
paukščių rūšis 


Meldinė nendrinukė yra vienas rečiausių migruojančių 
paukščių giesmininkų ne tik Lietuvoje, bet ir visoje Eu- 
ropoje. Ši žvirblinių būrio rūšis yra įrašyta į Europos 
Sąjungos paukščių direktyvos I priedą (t. y. rūšis, kuriai 
reikia griežtos apsaugos ir specialių apsaugos teritorijų), 
Berno (Europos laukinės gamtos ir gamtinės aplinkos 
apsaugos) konvencijos | priedą, Bonos (Migruojančių 
laukinių gyvūnų rūšių išsaugojimo) konvencijos II priedą 
ir yra saugoma, kaip globaliai nykstanti (Preikša, 2007; 


v Meldinė nendrinukė 2012 m. perėjo tik Lietuvoje, 
Baltarusijoje, Ukrainoje ir Lenkijoje 


Ž. MOrkvėno nuotr. 





Flade, Lachmann, 2008; Pranaitis, 2010). Lietuvos rau- 
donojoje knygoje (Rašomavičius, 2007) ji priskirta 2(V) 
kategorijai — pažeidžiama rūšis, kurios populiacijų skaičius 
ir individų gausumas jose sparčiai mažėja. 


Kodėl ji nyksta Europoje? 


Anksčiau meldinės nendrinukės giesmelę buvo galima 
išgirsti beveik visame žemyne: nuo Prancūzijos iki Vakarų 
Sibiro, nuo Latvijos iki Italijos, bet tik ten, kur anuomet 
driekėsi platūs ir atviri viksvinių žemapelkių bei šlapių 
pievų plotai. Tačiau XX a. didelė dalis meldinei nendri- 
nukei perėti tinkamų buveinių Europoje buvo nusausinta, 
na, O likusi dalis — neretai pernelyg intensyviai naudoja- 
ma (trešiama, šienaujama, ganoma) arba visiškai apleis- 
ta. Todėl dabar šis mažas paukštelis peri tik Baltarusijoje, 
Lenkijoje, Ukrainoje ir Lietuvoje, nors dar prieš keletą 
metų jaunikliai cypsėjo ir Vokietijoje, Vengrijoje bei Lat- 
vijoje. 

Nemažai paukščių prarandame ir dėl buveinių nai- 
kinimo žiemavietėse. Svarbiausioje meldinių nendrinukių 
žiemavietėje - Senegalo upės deltoje (Vakarų Afrika) - šių 
paukščių pamėgtas buveines keičia ryžių ir cukranendrių 
plantacijos, o išlikusi natūrali augalija kenčia nuo sausrų, 
intensyvaus ganymo, nusausintų žemių druskėjimo. Iki 
mūsų dienų išliko vos 11 000-16 000 patinėlių (rūšies 
gausa vertinama pagal giedančių patinėlių skaičių). 

Meldinės nendrinukės masiškai nyksta ir dėl rūšies 
specializacijos, mes jai reikalinga specifinė mitybos 
ir dauginimosi aplinka. Tokius šios rūšies poreikius 
atitinkančių buveinių Europoje liko nedaug, todėl iškilo 
jos išnykimo grėsmė. 

I Na Tyrai (50 64) 
J 18 Nemuno delta (48 96) 





A Meldinės nendrinukės paplitimas Lietuvoje 2012 m. 


Ji vis dar peri Lietuvoje 


Lietuvoje ši nendrinukė sutinkama perinti 3 tipų 
buveinėse: Kuršių marių pakrantėje, kur vyrauja dvieilių 
viksvų sąžalynai, Nemuno deltoje, kur yra derlingų viksvų 
ir nendrinių dryžučių užliejamų aliuvinių pievų, ir Žuvinte, 
kur perimviečių žolinė sudėtis margiausia — čia tarpinėse 
pelkėse ir žemapelkėse, be įvairiarūšių viksvynų, priaugę 
ir daugybė kitų rūšių žolių (Pranatis, 2010). Šiuo metu 
Lietuvoje meldinei nendrinukei perėti tinkamų plotų 
nėra daug — vos apie 3 400 ha, t. y. net 50 kartų mažesnė 
teritorija nei tenka visam Šilutės rajonui (170 625 ha). 

Apie ankstesnį meldinės nendrinukės paplitimą Lie- 
tuvoje Žinių turime nedaug. Pirmasis šį paukš mūsų 
krašte pamatė ir aprašė prof. Tadas Ivanauskas (Pra- 
naitis, 2010). Profesorius „Lietuvos paukščių“ III knygoje 
rašė: Aš aptikau jų Lietuvoje, Žuvinto ežero pakraščiuose, 
tačiau daug rečiau, negu ežerinę nendrinukę. Nereta 
ji Kuršmarių rytiniame pakraštyje ir ten peri. (Ivanaus- 
kas, 1964) Tačiau pirmosios apskaitos buvo atliktos tik 


1986 m. Tuomet pelkinėse Žuvinto paežerių pievose gie- 
dojo 32 patinėliai (deja, 2012 m. — vos 1). 1994 m. Kuršių 
marių pakrantėse netoli Drevernos buvo priskaičiuota 
apie 250-300 giedančių patinų, vėliau buvo atrastos 
naujos perimvietės Nemuno deltoje. 2000 m. Lietu- 


"4 vos ornitologų draugijos atlikta meldinių nendrinukių 


apskaita parodė, kad tuomet mūsų šalyje giedojo 223— 
247 patinėliai. Paukščiai perėjo Žuvinte, Kuršių marių 
pakrantėje (Kliošių kraštovaizdžio draustinyje, Serpiejų 
pelkėje ir Svencelės pamario pievose) bei Nemuno del- 
toje (Minijos senvagėje, Sausgalvių pievose, Šyšos pol- 
deryje, Rusnės saloje ir Sakučių pievose). Per pastarąjį 
dešimtmetį šių retų paukščių labai sumažėjo Žuvinte, 
Kliošių kraštovaizdžio draustinyje (Tyrų pievose pama- 
ryje), kur nenaudojamos viksvinės pievos gana sparčiai 
užaugo nendrėmis. 2004 m. meldinės nendrinukės buvo 
aptiktos Šyšos polderyje. 2011 m. Lietuvoje buvo aptikta 
apie 90 giedančių patinėlių, tačiau 2012 m. suskaičiuoti 
tik 62, taigi per vienerius metus lietuviškųjų Meldinių 
nendrinukių sumažėjo net trečdaliu. 


Kodėl meldinių nendrinukių mažėja ir mūsų 
šalyje? 


Svarbiausios meldinių nendrinukių nykimo priežastys — 
buveinių praradimas ir jų būklės prastėjimas dėl: 

+ nepalankaus hidrologinio režimo perėjimo metu, 
buveinių sausinimo arba užmirkimo (dėl pernelyg anks- 
tyvo arba vėlyvo vandens išpumpavimo polderinėse 
sistemose); 


+ intensyvaus ūkininkavimo (ankstyvo šienavimo, gany- 
mo, tręšimo, žolyno persėjimo, drenažo sistemų atnau- 
jinimo ir t. t.); 


e visiško ūkinės veiklos nutraukimo. 





Meldinė nendrinukė — labai specializuota, t. y. turinti 
ypatingų poreikių gyvenamajai aplinkai, vabzdžialesių 
paukščių rūšis. Šie paukščiai perėjimui pasirenka tik at- 
viras ir erdvias buveines — viksvines Žemapelkes arba 
šlapias pelkėtas pievas, kuriose pavasarį vanduo telkšo 
virš dirvos paviršiaus (iki 10-15 cm) ir išdžiūna tik vasa- 
ros pradžioje ar net vidurvasarį. Vos radusi tinkamą vietą 
meldinė nendrinukė ima krauti lizdelį ir peri jauniklius. 
Na, o jei tokios vietos neranda — tuomet ir neperi. Šis 
mažas paukštelis vengia vietų, kur gausiai ganoma, nes 
dėl ganymo pasikeičia žolyno sudėtis ir struktūra. Tokia- 
me žolyne įsikuria mindymui atsparių rūšių augalai: 
drėgnų augaviečių žolyne vyrauja kupstinė šluotsmilgė 
(lot. Deschampsia cespitosa), aitrusis vėdrynas (lot. Ra- 
nunculus acris) ir kt. 

Ant žemės ar viksvų kupstelyjeę susuktame |izde- 


lyję patelė gegužės mėnesio pabaigoje padeda 
4-6 kiaušinius ir juos peri apie 13 dienų. Jaunikliais 
rūpinasi tik patelė, todėl labai svarbu, kad perėjimui pa- 
sirinktoje vietoje netrūktų maisto — dvisparnių vabzdžių, 
jų lervų, laumžirgių, drugių vikšrų, uodų, vorų ir kitų 
bestuburių. Paukšteliai lizde išbūna dar 15-16 dienų, 
todėl šienapjūtę atidėjus iki liepos mėnesio pradžios 
galima išsaugoti nemažai jauniklių. Net ir idealiausiose 
buveinėse ankstyvas šienavimas tampa negailestingu 
meldinių nendrinukių priešu — galinga technika sunaikina 
lizdus, juose esančius kiaušinius ir jauniklius. Meldinės 
nendrinukės gyvena vos keletą Metų, tad jei bent 
kelerius metus iš eilės paukšteliams nepavyks užauginti 
jauniklių, tuomet vietinė populiacija bus pasmerkta 
išnykimui. Todėl kiekvieno ūkininko rūpestis, jog meldinė 
nendrinukė sėkmingai užaugintų savo vaikus, yra labai 
svarbus. 


v Patelės maisto ieško tik greta lizdo ir nenutolsta nuo jo toliau kaip 30 metrų, todėl kas dvi minutes jos sugrįžta pas jauniklius. 
Sie reti paukščiai gali perėti tik turtingose vabzdžių ir kitų bestuburių buveinėse 


| 


) 


Ž. Morkvėno nuotr. 


26 





J. Sendžikaitės nuotr. 


A Meldinių nendrinukių buveinė - Šyšos polderis gegužės pradžioje 


Kur meldinės nendrinukės peri Nemuno 
deltoje? 


Žmones gali stebinti, kodėl meldinės nendrinukės 
pamėgo būtent atviras pelkėtas pievas ir viksvines 
žemapelkes. Juk būtų daug paprasčiau įsikurti sausoje 
pievutėje ir nebijoti stiprių pavasario ar vasaros liūčių, 
dėl kurių vanduo gali apsemti ir net pražudyti mažą 


lizdelį. Tačiau meldinė nendrinukė jau seniai pasirinko 
mėgstamas buveines. Ji - šlapių pievų paukštis. Nemuno 
deltoje tokių natūralių buveinių beveik neišliko, tačiau 
meldinė nendrinukė surado puikią išeitį - savo mažylius ji 
patikėjo šlapioms ir derlingoms polderių pievoms. 


MELDINĖS NENDRINUKĖS BUVEINĖS 


Kaip atpažinti meldinės nendrinukės 
buveines? 


Nemuno deltos polderiuose, kuriuose prieš keletą 
dešimtmečių vilnijo kultūrinių pievų jūra, dabar plyti šlapi 
viksvynai, dryžutynai ir pašiaušėlynai, kiek sausesniuose 
dirvožemiuose įsikūrė trąšios vidutinio drėgnumo pievų 
bendrijos. Erdvios ir šlapios pievos — tikras meldinių 
nendrinukių rojus. Beveik visi plotai, kuriuose peri šie reti 
paukščiai, yra arba dar neseniai buvo šienaujami, o kartais 
ir ganomi. Tiesa, ganykloje retai kada pamatysi meldinę 
nendrinukę, nes joms mielesnės — atviros šienaujamos 
pievos. Tokiose pievose neželia krūmai, nesikaupia senos 
žolės „veltinis“, trukdantis ne tik atsinaujinti žolynui (t. y. 
sudygti augalų sėkloms, nes šioms retai pavyksta prasi- 
brauti iki dirvos paviršiaus), bet ir apsunkinantis maisto 


paieškas. 

Meldinių nendrinukių buveines lengviausia atpažinti pa- 
gal augaliją. Polderių pievose vyrauja aukštaūgiai, drėgmę 
mėgstantys augalai, prisitaikę prie deguonies trūkumo 
pastovaus arba laikino užtvindymo metu. Pavasariais, o 
kartais net ir pačioje vasaros pradžioje bei rudenėjant dau- 
gumoje tokių pievų telkšo vanduo. Pavasarį pirmieji ima 
skleistis geltoni pelkinių purienų (lot. Caltha palustris), kiek 
vėliau — rausvai rudi raudonųjų žiognagių (lot. Geum ri- 
vale) žiedai. 

Vasarėjant žolyne ima kilti vešlios ir aukštos žolės — 
nendriniai dryžučiai (lot. Phalaroides arundinacea), 





A Pelkinės purienos ir raudonosios žiognagės — 
pirmieji meldinių nendrinukių pievų žiedai 


paprastieji pašiaušėliai (lot. Alopecurus pratensis), 
vandeninės monažolės (lot. Glyceria maxima), dvieilės, 
lieknosios ir kt. viksvos (lot. Carex disticha, C. acuta), 
vaistinės taukės (lot. Symphytum officinale) bei kt. au- 
galai. Birželio mėnesį žaliame pievos fone išsiskiria 
išplaukėjusios pilkšvai sidabrinės pievinių pašiaušėlių 
varpašluotės arba rausvai žalsvos nendrinių dryžučių 
šluotelės, kur ne kur stiebiasi mėlynžiedžių vikių (lot. Vicia 
cracca) kekės, geltoniu spindi pievinių pelėžirnių (lot. Lath- 
yrus pratensis) žiedynai, rausvais žiedais akį džiugina 
šilkažiedžių gaisrenų (lot. Lychnis flos-cuculi) žiedai. 





Meldinės nendrinukės buveinių augalai 





Vandeninė monažolė A 


Dvieilė viksva A 





Šilkažiedė gaisrena A 


Vaistinė taukė A 


Pievinis pelėžirnis A 


Mėlynžiedis vikis A 

Kaip skirtingos ūkininkavimo priemonės 
veikia pievų ekosistemas? 


Iki XX a. vid. Nemuno žemupio pievų naudojimą lėmė 
gamtinės sąlygos. Dažniausiai pievos buvo šienaujamos 
tik joms gerokai pradžiūvus - liepos mėnesį. Šienaujama 
buvo dalgiais ir tik vėliau — arklinėmis šienapjovėmis. Taip 
buvo išvengiama gyvūnų žūties ir paukščių lizdų sunai- 
kinimo. Nupjauta žolė džiovinta vietoje (išsaugomi bestu- 
buriai: vabzdžių lervos, vikšrai bei lėliukės) ir išvežamas 
tik jau paruoštas šienas. Šienapjūtė užtrukdavo ir iki 
rugpjūčio mėnesio vidurio, taigi dauguma pievų paukščių 
spėdavo užauginti jauniklius, vabzdžių lervos - suaugti, 
o augalai — subrandinti ir išbarstyti sėklas. Toks pievų 
naudojimas buvo itin palankus biologinei įvairovei 
(Kurlavičius, 2010). 





Nuo XX a. vid. žmogus ėmė stipriai keisti Nemuno 
deltos gamtovaizdj. Natūralias užliejamąsias pievas imta 
sparčiai kultūrinti;: žemės buvo nusausintos, suartos ir 
apsėtos. Tuo metu buvo įrengtos vasaros ir žiemos tipo 
polderinės sistemos su galingomis vandens pumpavimo 
stotimis ir tankiu sausinamųjų griovių tinklu. Vandens 
režimas buvo reguliuojamas taip, kad tiktų kultūrinių 
pievų žolynams ir savalaikėms pjūtims, todėl vasarą grun- 
tinio vandens lygis nuslūgdavo iki 1,3—1,6 m (Mališauskas, 
1999). Šios priemonės leido paspartinti užliejamųjų 
pievų sausinimą ir žolės masės, skirtos žolės miltų gamy- 
bai, vegetaciją. Trąšiuose polderių dirvožemiuose įsėjus 
pievinių žolių mišinius susiformavo derlingos pievos. 
Tokių pievų žolynas buvo naudojamas intensyviai: pjau- 
nama jauna žolė, o ir šienaujama buvo net 3—4 kartus per 
vasarą. Nors tokios pievos buvo puiki žolinių pašarų bazė, 


Ž.Morkvėno nuotr. 


A Sausesnėse Šyšos polderio dalyse ganomi galvijai 


tačiau biologinės įvairovės požiūriu tokie žolynai — gana 
skurdūs (maža rūšių įvairovė). Mat ne tik ankstyvas, bet ir 
dažnas šienavimas yra pražūtingas ant žemės perintiems 
paukščiams (nespėja išvesti jauniklių), nukenčia vabzdžiai 
(ypač dieniniai drugiai), o augalai nesubrandina sėklų. 
XX a. pab. naujosios žemės ūkio reformos lai- 
kotarpiu sumažėjo pašarų poreikis. Žolyną pradėta 
šienauti tik kartą per vasarą (ekstensyvus ūkininkavimas, 
pvz., Šyšos polderis), o atskiri plotai buvo apleisti ir 
nebešienaujami. Ėmė kisti žolynų sudėtis. Juose suvešėjo 
viksvos,  aukštaūgiai augalai  (nendriniai  dryžučiai, 
pieviniai pašiaušėliai). Nešienaujamos pievos apžėlė 
krūmais, šlapiausiose vietose įsikūrė nendrių sąžalynai 
(pvz., Tulkiaragės polderis), o dirvos paviršiuje ilgainiui 
susikaupė storas augalų nuokritų sluoksnis. Toks Žolynas 


J: Sendžikaitės nuotr. 





A Šlapi Šyšos viksvynai dažnai lieka nešienauti 


ima senti, nes nuokritos trukdo augalų sėkloms pasiekti 
dirvos paviršių ir ten sudygti. Dėl storo nuokritų sluok- 
snio pievose ima mažėti bestuburių įvairovė. Pasikeitus 
mitybos sąlygoms tokias buveines pamažu apleidžia 
ir pievų paukščiai. Tik vėl pradėjus šienauti ir pašalinus 
susikaupusių nuokritų sluoksnį atsiveria galimybė sudygti 
augalų sėkloms. Botaninės įvairovės atsikūrimas neabe- 
jotinai skatina gyvūnijos pasaulio (voragyvių, vabzdžių, 
dirvožemio bestuburių, o tuo pačiu paukščių ir žinduolių) 
gausėjimą. 

Laiku ir tinkamai nušienautas žolynas padeda at- 
kurti ir palaikyti stabilų atvirą (neužkrūmijusj) Nemuno 
žemupio pievų kraštovaizdį, tinkamą ir itin retos meldinės 
nendrinukės veisimuisi. 

APLINKAI PALANKUS 
UKININKAVIMAS 


Gamtosauginiai šienavimo ypatumai 


Daug vertingos informacijos apie pievų tvarkymą 
pateikia prof. Petras Kurlavičius (2008, 2010). Pievų 
naudojimas veikia ne tik žolynų struktūrą, bet ir gyvūnų 
gyvenseną. Biologinės įvairovės apsaugos požiūriu labai 
svarbus šienavimo laikas ir naudojamos technologijos. 

Šienavimo laikas. Meldinių nendrinukių apsaugai 
svarbiose teritorijose šienauti reikėtų kuo vėliau. Anks- 
tyvas šienavimas yra didžiausia grėsmė šių paukščių 
išlikimui. Anksti pjaunant žolę sunaikinami lizdai su 
kiaušiniais ar jau augančiais jaunikliais. Todėl tinkamiau- 
sias laikas šienapjūtei yra tuomet, kai dauguma paukščių 
jauniklių jau skraido ar greitai bėgioja. Ten, kur žolynai 
šienaujami po liepos 15 d., nuo šienavimo technikos 
nukenčia gerokai mažiau pievų paukščių ir kitų gyvūnų. 
Šienaujant nuoliepos mėnesiovidurio yra didelė tikimybė, 
jog Meldinės nendrinukės jau spėjo išauginti pirmąją 
jauniklių vadą. Tuo jau galima džiaugtis, tačiau antroji 
paukščių vada, deja, bus sunaikinta. Daugelis žvirblinių 
paukščių, tarp jų ir meldinė nendrinukė, vesdami kelias 
jauniklių vadas per metus yra prisitaikę prie dažnos 
paukščių žūties veisimosi, migracijos bei žiemojimo lai- 
kotarpiais. Todėl jei rūšiai negrėstų išnykimas, tuomet 
kartais gal ir būtų galima susitaikyti su tuo, kad meldinėms 
nendrinukėms nepavyksta išvesti antrosios vados. Tokiu 
atveju šienavimas nuo liepos mėnesio vidurio galėtų 
būti kompromisas derinant ūkininkavimo ir paukščio 
apsaugos poreikius. Žinant, kad meldinės nendrinukės 





išlikimui Europoje yra iškilusi itin reali grėsmė, o Lietu- 
voje šių paukščių populiacija sparčiai nyksta, labai svarbu 
meldinėms nendrinukėms suteikti galimybę užauginti 
antrąją jauniklių vadą. Taip būtų sudarytos palankios 
sąlygos šio paukščio išsaugojimui ateities kartoms. 
Remiantis mokslinių tyrimų duomenimis, nustatyta, 
kad vėlyvą šienavimą galima pradėti po rugpjūčio 15 d. 
Toks vėlyvas šienavimas svarbus ir daugeliui augalų bei 
vabzdžių (ypač dieninių drugių) rūšių. Tik taip augalai 
gali subrandinti ir išbarstyti sėklas, dauguma dieninių 
drugių vikšrų virsti lėliukėmis, o meldinės nendrinukės — 
sėkmingai užauginti ne vieną, o net dvi vadas. 

Nors vėlyvas šienavimas yra palankus biologinės 
įvairovės apsaugai ir atsikūrimui, tačiau dėl to nukenčia 
ruošiamų pašarų kokybė. Šienaujant po rugpjūčio 15 d. 
žolė nebetinkama pašarams, ji gali būti naudojama tik 
kraikui arba biokuro gamybai. Todėl tiems ūkininkams, 
kurie yra pasiryžę prisidėti prie meldinės nendrinukės 
išsaugojimo, valstybė planuoja atitinkamas kompensaci- 
jas už prarandamą produkciją bei papildomas išlaidas 
šienaujant drėgnas pievas. Tokiu būdu pasiekiamas 
savotiškas kompromisas — ūkininkui kompensuojami 
nuostoliai, o meldinė nendrinukė turi galimybę išlikti. 


v Ankstyva šienapjūtė Šyšos polderyje 


Ži+Morkvėno nuotr. 


Šienavimo technologijos. Šiuolaikiniais  trakto- 
riais su plačias pradalges pjaunančiomis motorinėmis 
šienapjovėmis galima sparčiai nušienauti didelius 
pievų plotus. Deja, tokia galinga technika yra pavojinga 
daugeliui pievos gyventojų. Dažnai žolę pradedama 
pjauti nuo pievos kraštų ir judama spirale centro link. 
Taip dirbant pabaidomi pievoje gyvenantys paukščiai ir 
žinduoliai. Gyvūnai vengia jiems neįprastos, atviros, ką tik 
nušienautos aplinkos, todėl ir toliau bando slėptis žolėje, 
traukiasi nenušienauto ploto centro link, kur ir Žūsta 
šienaujant paskutines pradalges. 


Taikant aplinkai draugiškas šienavimo technologi- 
jas ir parenkant optimalų darbų laiką, galima sumažinti 
žuvusių gyvūnų skaičių. Dažniausiai rekomenduojama 
žolę pradėti pjauti šienaujamo lauko centre, o vėliau 
judėti spirale jo pakraščių link. Galima šienauti ir nuo lau- 
ko vidurinės linijos, vėliau judant link lauko kraštų. Visgi 
šiuos siūlymus gali būti sunku pritaikyti Nemuno deltos 
polderiuose, kur šienaujamus plotus riboja sausinimo 
kanalai. Tokiu atveju prie šienavimo priemonės tikslinga 
įrengti specialų baidytuvą — rėmą, prie kurio kas 40- 
50 cm pritvirtintos dirvos paviršių siekiančios grandinės. 


P Lėngvino nuotr. 





A Tulkiaragės polderio pievų atkūrimo darbai 

Baidytuvas efektyvus, kai grandinės liečia Žemę ne 
mažiau kaip 1 m atstumu nuo pjovimo įrenginio. Šiuo 
įrenginiu baidomi gyvūnai iš tuo metu pjaunamos ir greti- 
mos pradalgių (Kurlavičius, 2010). 

Šienaujant traktoriais šlapias pievas ir žemapelkes su- 
siduriama su dar viena problema - provėžomis ir velėnos 
suardymu (sunkūs traktorių ratai klimpsta ir suslegia 
dirvožemį, įspaudžia velėną į dirvą). Užsienio šalių (Len- 
kija, Baltarusija ir kt.) patirtis rodo, kad didelėse teritori- 
jose labai pravartūs plačiavikšriai traktoriai, kurių žala 
velėnai yra sąlyginai nedidelė. Šienaujant Nemuno del- 
tos polderių ir pamario pievų žolynus tuomet, kai grun- 
tinis vanduo yra bent 20-30 cm gylyje, galima naudoti 
ir įprastą žemės ūkio techniką: pakanka sudvejinti ratus, 
pritaikyti nepilnai pripūstas arba modernias mažo slėgio 
padangas. 

Nupjautos žolės tvarkymas taip pat labai svarbus 
biologinės įvairovės apsaugai. Nupjauta žolė turi būti 
išvežta, nes dirvos paviršiuje dėl susidariusio tankaus 
pernykštės žolės sluoksnio pasikeičia šviesos intensyvu- 
mas, mikroklimatas, dirvožemio ir kitos savybės. Tai stab- 
do augalų augimą pavasarį ir sėklų sudygimą. Nupjauta 
žolė ima pūti, į dirvą patenka daug azoto junginių. Pievoje 
ima gausėti azotą mėgstančių aukštaūgių, tačiau ūkiniu 
požiūriu menkaverčių augalų — didžiųjų dilgėlių (lot. Ur- 
tica dioica), krūminių builių (lot. Antriscus sylvestris) ir kt., 
kurie ilgainiui suformuoja neturtingas rūšių bendrijas. 

Faunai (ypač vabzdžiams) palankiausia, kai nupjauta 
žolė yra džiovinama tradiciškai, — vietoje, 0 natūraliai 
išdžiūvusi žolė sugrėbiama ir išvežama. Dauguma ant žolių 
gyvenančių bestuburių žūsta (mechaniškai sutraiškomi), 
kai ką tik nupjauta žolė yra susmulkinama ir nukreipiama 
į transporto priemone. Šienainio, kapojų, siloso gamy- 
bos technologijos sudaro sąlygas žalienas naudoti labai 


intensyviai, žolę pjaunant keletą kartų per sezoną, tačiau 
dėl to vos per kelerius metus vabzdžių fauna sunyksta 
(Kurlavičius, 2008, 2010). 

Atsakingas ūkininkavimas — iššūkis kiekvienam 
ūkininkui. Žmogus turi įvertinti technikos, taikomų 
technologijų pliusus ir minusus tam, kad būtų gauta ne 
tik ekonominė nauda, bet ir išvengta aplinkos taršos bei 
laukinių gyvūnų sužalojimų ar sunaikinimo. 

Patarimai, kaip apsaugoti gyvūnus šienapjūtės metu. 

Svarbu atsižvelgti į: 
e šienavimo datą. Vėlyvas šienavimas apsaugo 
paukščių lizdus, juose esančius kiaušinius ar jaunik- 
lius. Todėl esant galimybei palikite plotus vėlyvesniam 
šienavimui. Atminkite, jog daugelis paukščių jaunik- 
lius išveda liepos mėnesio pradžioje, griežiė kartu su 
kitais vėluojančiais paukščiais — po liepos 15 d., na, o 
meldinės nendrinukės antrosios vados jaunikliai lizdus 
palieka tik po rugpjūčio 15 d. Pasinaudokite šiomis 
žiniomis pasirinkdami šienavimo datą; 


e šienavimo kryptį. Tinkamai parinkta kryptis, 
pavyzdžiui, iš centro į pakraščius suaugusiems lauki- 
niams gyvūnams suteikia galimybę pabėgti iš pavojin- 
g0S ZOnos; 

e šienavimo priemones. Naudojant  žirklines 
žoliapjoves nukenčia mažiau gyvūnų, nei šienaujant 
diskinėmis  žoliapjovėmis. Žinoma,  šienaujant 
žirklinėmis žoliapjovėmis darbas vyksta gerokai lėčiau, 
tačiau jei turite galimybę šienauti tokia žoliapjove — 
nepraleiskite progos išsaugoti smulkių žinduolių, 


paukščių, varliagyvių. Jie visi yra svarbūs ekosistemoje; 
e baidymo priemones. Prie žoliapjovės pritaikykite 
gyvūnus baidančias priemones, pavyzdžiui, metalinį 
rėmą su grandinėmis. Išbaidyti gyvūnai išvengs 


pražūtingų žoliapjovės peilių; 
e šienavimo strategiją. Pievą šienauti ne ištisai, t. y. 
paliekant nenušienautų salelių arba juostų, skirtų 
biologinės įvairovės apsaugai. Jose gali pasislėpti 
išbaidyti gyvūnai, o nenupjautos žolės sėkmingai su- 
brandinti ir išbarstyti sėklas; 


e šienavimo aukštį. Kuo aukščiau pjaunama žolė (opti- 
malus aukštis — 10-15 cm), tuo didesnė tikimybė išlikti 
ne tik paukščių lizdams, išsiritusiems jaunikliams, bet ir 
kitiems smulkiems pievos gyvūnams; 


e šienavimo dažnumą. Kuo ilgesnė pertrauka tarp 
pirmosios ir antrosios šienapjūtės, tuo mažesnis lau- 
kinių gyvūnų, ypač ant žemės perinčių paukščių, 
mirtingumas. 





Ž. Morkvėno nuotr. 


Pievų biomasė - atsinaujinančios 
energijos šaltinis arba kam dar galima 
panaudoti pievų biomasę? 


Meldinės nendrinukės, kaip ir kitų pievose perinčių 
paukščių, apsaugai svarbu parinkti tinkamą žolynų 
naudojimą ir vengti ankstyvo šienavimo. Deja, šis poreikis 
kertasi su ūkininkų interesais, kuriems svarbu sukaupti 
tinkamų pašarų atsargas žiemai. Juk vertingiausiomis 
savybėmis pasižymi tie pašarai, kurie yra paruošti prieš 
pat varpinių žolių žydėjimo fazę ir jos metu (birželio 
mėnesio pradžia). Būtent tuomet aktyviausiai verda 
pievos gyvenimas — auga naujoji gyvojo pasaulio karta, 
kurios likimas priklauso nuo žmogaus sprendimų. 

Daugiamečių žolių biomasę galima panaudoti ne tik 
gyvulininkystėje (pašaras, kraikas ar pakratas). Ji yra ir 
vertingas atsinaujinančios energijos šaltinis, leidžiantis 
sumažinti iškastinio kuro vartojimą. Iš pašarui nebetin- 
kamos žolės gaminami kuro briketai, granulės (jos 
sėkmingai gali būti naudojamos ir kaip kraikas), spe- 
Cialiai pritaikytos katilinės gali deginti ir ištisus rulonus. 
Ekologiniu atžvilgiu biomasės deginimas turi ir kitų 
pranašumų — išskiriamo anglies dioksido (CO2) kiekis 
artimas augimo metu sugertam kiekiui (neutrali CO2 
emisija), aplinka neteršiama sieros junginiais, sunkiaisiais 
metalais ir kt. Kitaip tariant, vertinant įtaką klimato kaitai, 
tai yra aplinkai draugiškas pasirinkimas. 


< Vėlai nupjauta žolė naudojama biokurui gaminti 

Žolės briketų gamybos » 
įrenginiai Lenkijoje 


Žoliniams augalams pranašumo suteikia tai, kad jų 
biomasę galima naudoti kasmet, o medienai užaugti 
reikia kelerių metų ir net dešimtmečių. Vertingiausi daug 
biomasės užauginantys ir turtingi ląsteliena (nuo jos 
kiekio priklauso energetinis biokuro naudojimo efektyvu- 
mas) augalai. Lietuvos mokslininkai nustatė, kad sukaup- 
tos ląstelienos kiekis priklauso nuo pjūties laiko. Daugiau- 
sia biomasės gaunama žolę šienaujant liepos-rugpjūčio 
mėnesiais, tačiau energetiniu požiūriu vertingiausia yra 
vasaros pabaigoje, rudens pradžioje ir pavasarį (kovo 
mėnesį) nupjauta žolė (Kryževičienė ir kt., 2005). Nemu- 
no deltoje anksti pavasarį pjauti pernykštę žolę neleidžia 
gamtinės sąlygos (potvynis), todėl tinkamiausias laikas 
šienauti biokurui yra rugpjūčio mėnuo. Tai idealiai atitin- 
ka ir biologinės įvairovės, ir meldinės nendrinukės apsau- 
gos interesus. 


Žolė naudojama pašarui ruošti 1 


uo aka 





Ž. Morkvėno nuotr. 





MELDINĖS NENDRINUKĖS 
ATEITIS —- ŪKININKŲ RANKOSE 


Meldinė nendrinukė — mažas paukštelis, kurio 
išlikimas priklauso nuo greta jo gyvenančių žmonių 
geranoriškumo. Grėsmė išnykti šiai rūšiai šiandien 
realesnė nei bet kada anksčiau, todėl aplinkai palankus 
šlapių pievų naudojimas ir buveinių atkūrimo darbai yra 
gyvybiškai svarbūs gelbstint kiekvieną paukštį. Greta 
gyvenantis žmogus — ūkininkas — gali tapti didžiausiu 
meldinės nendrinukės priešu arba svarbiausiu jos 
globėju. Šiuo atveju žmogus turi galimybe rinktis. 

Patirtis dirbant Nemuno deltoje rodo, kad tiek vie- 
tos bendruomenės, tiek ūkininkai nelieka abejingi ir 
noriai prisideda saugant gamtą. Gamtosaugininkams 


A Meldinės nendrinukės stebėjimas su vietos bendruomene Šyšo 

ir ūkininkams tarpusavyje bendraujant sutariama 
atidėti šienavimą ir taip apsaugoti retų paukščių lizdus 
su jaunikliais. Toks sutarimas Šyšos pievose įkvepia 
daugiau bendrauti ir su kitų meldinei nendrinukei 
svarbių pievų ūkininkais. Savotiška tradicija tampa ir 
bendruomenę bei gamtininkus suburiančios pavasarinės 
meldinės nendrinukės sutiktuvės, kurios kviečia pažinti 
šį giesmininką ir, jei laimė nusišypsos, saulei leidžiantis 
net išgirsti jo švelnią giesmę. Toks bendradarbiavimas 
ilgainiui tik patvirtina, kad būdų prisidėti prie šio reto 
paukščio apsaugos yra daug ir kiekvienas jų šiandien yra 
nepaprastai reikšmingas. 


a 









37 


LITERATŪRA 


1. Action plan concerning conservation measures for the Aguatic Warbler Acrocephalus paludicola, 2003. <http://www.cms.int/species/ 
aguatic warbler/pdf/AW Action Plan Final Eng.pdf> 


Basalykas A., 1965: Lietuvos TSR fizinė geografija, II. - Vilnius. 


Couwenberg J., Joosten H., 2002: C. A. Weber and the Raised Bog of Augstumal - with a translation of the 1902 monograph by Weber 
on the “Vegetation and development of the raised bog of Augstumal in the Memel delta". - Tula. 


4.  Dainiuvienė A., 2001: Polderiai. - Mokslas ir gyvenimas, 5. 


5.  Flade M., Lachmann L., 2008: International species action plan for the Aguatic Warbler Acrocephalus paludicola. - BirdLife Interna- 
tional. 


6. Gipiškis V., 2001: Nemuno žemupio užliejamosios pievos. - Mokslas ir gyvenimas, 5. 

7. Ivanauskas T., 1964: Meldinė nendrinukė. - Kn.: Ivanauskas T. Lietuvos paukščiai, III: p. 294—295. 
8.  Jusys V., Karalius S., Raudonikis L., 2012: Lietuvos paukščių pažinimo vadovas. - Kaunas. 

9. Kaimo plėtra 2014-2020 m. laikotarpiu. <http://www.zum.lt/index.php?-605645760> 

10. Kurlavičius P., 2008: Žemės ūkio darbai ir biologinė įvairovė. - Mano ūkis, 3. 

11. Kurlavičius P., 2010: Agrarinė aplinkosauga. - Vilnius. 

12. Logminas V., 1979: Lietuvos paukščiai. - Vilnius. 


13. Kryževičienė A., Žaltauskas A., Jasinskas A., 2005: Daugiamečių žolių auginimas ir panaudojimas biokurui. - Žemės ūkio mokslai, 1: 
p. 40-49. 


14. Mališauskas P., 1999: Vandens režimas polderiuose ir pievų naudojimas. - Lietuvos žemės ūkio universiteto ir vandens ūkio instituto 
mokslo darbai, 11(29): p. 12-18. 


15. Mierauskas P., 2010: Gamtos įvairovę puoselėjantis žemės ūkis. - Vilnius. 
16. Nemuno žemupio užliejamosios pievos, 1955. - Vilnius. 


17. Purvinas M., 2007: Pievininkų kaimai Pagėgių apylinkėse: tradicinės gyvensenos bruožai ir gyvenviečių raida. - Liaudies kultūra, 4(115): 
p. 41-53. 


18. Pranaitis A., 2010: Meldinė nendrinukė. Jos vis dar gieda. - Vilnius. 

19. Raudonikis L., 2004: Europos Sąjungos reikšmės paukščiams svarbios teritorijos Lietuvoje. - Kaunas. 

20. Rašomavičius V. (red.), 1998: Lietuvos augalija, 1. Pievos. - Vilnius. 

21. Rašomavičius V. (red.), 2007: Lietuvos raudonoji knyga. - Vilnius. 

22. Skuodienė R., Repšienė R., Katutis K., Butkutė-Dawidowitsch R., 2011: Daugiametės žolės — kietam biokurui. - Mano ūkis, 8: p. 40-41. 
23. Stončius D., Treinys R., Mierauskas P., 2001: Gamtotvarkos vaidmuo saugant biologinę įvairovę. - Vilnius. 

24. Šlepetys J., Katutis K., Stukonis V., 2011; Tausojančio ūkininkavimo durpiniuose dirvožemiuose rekomendacijos. - Vilnius. 

25. Švažas S. (sud.), 2009: Nemuno deltos regioninis parkas. - Vilnius. 

26. Tucker G. M., Evans M. I., 1997: Habitats for birds in Europe: a conservation strategy for the wider environment. - Cambrige. 

27. Vilkonis K., 2001: Lietuvos žaliasis rūbas. Atlasas. - Kaunas. 


28. Weber C. A., 1902: Ūber die Vegetation und Enstehnung des Hochmoors von Augstumal im Memeldelta mit vergleichenden Ausblicken 
auf andere Hochmoore der Erde. - Berlin. 


29. wWwW.meldine.lt 
30. WWwW.nemunodelta.lt 


31. www.paramakaimui.lt 


Šis ūkininkams skirtas leidinys ne tik pasakoja apie Nemu- 
no deltos gamtos išskirtinumą ir šio krašto ūkininkavimo 
tradicijas, bet ir paaiškina biologinės įvairovės apsaugos 
bei gamtai palankaus ūkininkavimo reikalavimų prasmę. 





Atmintinė ūkininkaujantiems Nemuno 
deltos pievose aplinkai palankiu būdu: 


+ šienapjūtės pradžia — ne anksčiau kaip liepos 15 d.; 

+ šienauti iš pievos centro į lauko pakraščius arba į vieną 
lauko pusę; 

+ šienaujant taikyti baidymo priemones; 

+ šienavimo technika turi neardyti velėnos ir dirvos; 

e šienavimo aukštis — 10-15 cm; 

+ nušienautą žolę išdžiovinti vietoje ir išvežti iš lauko; “ 

+ sanyti ekstensyviai (ne daugiau kaip 1 sąlyginį galviją hek- 
tare. Per didelis gyvulių tankis gali pakenkti paukščiams 
perėjimo metu — banda gali sumindyti lizdus). 





Atmintinė ūkininkaujantiems meldinės 
nendrinukės buveinėse: 


+ šienapjūtės pradžia — ne anksčiau kaip liepos 15 d., o 
teritorijose, kuriose peri meldinės nendrinukės, — ne 
anksčiau rugpjūčio 15 d. (vėlyvas šienavimas); 

+ nušienautą žolę išvežti iš lauko; 

+ visiškai atsisakyti ganymo arba ganyti ypač mažu inten- 
syvumu — ne daugiau kaip 0,2 sąlyginio galvijo hektare, 
pavyzdžiui, 5 ha šlapios pievos galima ganyti tik 1 karvę. 

